سعاد حسن جاوبات مؤخرا على السؤال ديال المنشط رشيد العلالي في برنامج “رشيد شو” واللي سولها شكون هي الفنانة لي مستحيل دير معاها ديو غنائي. سعاد حسن جاوبات بكل صراحة وقالت أنها مستحيل دير ديو غنائي مع سلمى رشيد، وهادي ماشي أول مرة كتصرح بهاد الطريقة، وفي كل برنامج كتذكر نفس الاسم. القضية ديال سعاد حسن مع سلمى رشيد ما بقاتش عادية، خصوصا أنها كتذكرها بالاسم في كل حوار كتخرج فيه، ولكن بلا ماتعطي الديطاي وبلا ماتفسر علاش وكيفاش، وشنو لي كيمنعها دير ديو مع سلمى رشيد.. واش بيناتهم شي حساب؟ ولا غير ماعندهاش معها؟ ولا دارتلها شي حاجة؟ واختارت سلمى رشيد أنها تدخل سوق راسها وما تجاوبهاش بمرة نهائيا على هادشي لي قالت سعاد حسن. 
آش واقع بينها وبين سلمى رشيد؟.. سعاد حسن: عمرني ندير معاها ديو – فيديو